Maailm on aga muutuses ehk üha rohkem püütakse saada lahti aeganõudvatest edasi-tagasi rännetest ning seda mitte inimese mugavuse pärast, vaid nende tervise, vaimse heaolu ning keskkonna pärast. Teisisõnu on üha enam hakanud populaarsust koguma 15-minuti linnade kontseptsioon. Selle algatajateks olid Pariisi kodanikud, kes valisid omale linnapeaks Anne Hidalgo, kelle kampaania põhines Pariisi muutmisel 15-minuti linnaks.
Kontseptsiooni peamiseks eesmärgiks on muuta linnad võimalikud autovabaks, mis omakorda eeldab, et kõik eluks vajalik oleks käe ja jala ulatuses. Seega ei peaks inimene kodu-kooli-töö-poe-tervishoiu vahelt pidevalt rändama, vaid kõik eluks vajalik oleks tal jala või rattasõidu kaugusel.
Miks aga ikkagi liikuda 15-minuti linna kontseptsiooni poole?